Ma bkejtx għas-siġra. (Mur ara, fadal iżjed siġar, Waħda inqas x'inhi?) Bkejt għall-oħrajn, F'ċelel tas-siment. Ma bkejtx għan-niċċa. (Mur ara, min għadu jemmen fil-qaddisin? Sakemm mhux dawk li jirbħu l-ġenna kull ħames snin) Bkejt għall-oħrajn, Mimlija indulġenzi mhux mirbuħa. Ma bkejtx għalija. (Mur ara, jien diġa nofs triq għall-qabar) Bkejt għall-oħrajn Li ser jidfnuni U ma jistgħux jibku La siġar u la niċeċ Għajr minn fuq is-santa tal-imwiet Li hi ħajjitna.
L-Oħrajn